3月12日是“植树节”。中国古代也大力提倡种植树木,在清明节时节就有插柳植树的传统。虽然古代没有植树节,却不影响诗人们对植树的热爱……下面是关于植树节唯美的诗句的内容,欢迎阅读!《春葺新居》
唐·白居易
江州司马日,忠州刺史时。
栽松满后院,种柳荫前墀。
彼皆非吾土,栽种尚忘疲。
况兹是我宅,葺艺固其宜。
《寄题周至厅前双松》
唐·白居易
手栽两松树,聊以当嘉宾。
白头种松桂,早晚见成林。
《种柳戏题》
唐·柳宗元
柳州柳刺史,种柳柳江边。
谈笑为故事,推移成昔年。
垂阴当覆地,耸干会参天。
好作思人树,惭无惠化传。
《寄东鲁二稚子》
唐·李白
吴地桑叶绿,吴蚕已三眠。
我家寄东鲁,谁种龟阴田?
春事已不及,江行复茫然。
南风吹归心,飞堕酒楼前。
楼东一株桃,枝叶拂青烟。
此树我所种,别来向三年。
《诣徐卿觅果栽》
唐·杜甫
草堂少花今欲栽,
不问绿李与黄梅。
石笋街中却归去,
果园坊里为求来。
《春日江村》
唐·杜甫
种竹交加翠,栽桃烂熳红。
经心石镜月,到面雪山风。
赤管随王命,银章付老翁。
岂知牙齿落,名玷荐贤中。
《绝句漫兴》
唐·杜甫
手种桃李非无主,
野老墙低还似家。
恰似春风相欺得,
夜来吹折数枝花。
《书湖阴先生壁》
宋·王安石
茅檐长扫净无苔,
花木成畦手自栽。
一水护田将绿绕,
两山排闼送青来。
《朝中措·送刘仲原甫出守维扬》
宋·欧阳修
平山阑槛倚晴空,
山色有无中。
手种堂前垂柳,
别来几度春风。
文章太守,挥毫万字,
一饮千钟。
行乐直须年少,
尊前看取衰翁。